বামেদের নবান্ন অভিযানকে ঘিরে অশান্তি ছড়াল হাওড়া ও কলকাতার একাধিক এলাকায়। ডাফরিন রোডে মিছিল পৌছলে বাধা দেয় পুলিস। এরপরই ব্যারিকেড ভেঙে ফেলেন বাম প্রতিনিধিরা। মিছিল আটকাতে মরিয়া পুলিসের সঙ্গে ধস্তাধস্তি বেধে যায় তাঁদের। হাওড়ার ফোরশোর রোডে মিছিল আটকাতে পুলিস লাঠিচার্জ করে। নামানো হয় RAFও।
 ওয়েব ডেস্ক: বামেদের নবান্ন অভিযানকে ঘিরে অশান্তি ছড়াল হাওড়া ও কলকাতার একাধিক এলাকায়। ডাফরিন রোডে মিছিল পৌছলে বাধা দেয় পুলিস। এরপরই ব্যারিকেড ভেঙে ফেলেন বাম প্রতিনিধিরা। মিছিল আটকাতে মরিয়া পুলিসের সঙ্গে ধস্তাধস্তি বেধে যায় তাঁদের। হাওড়ার ফোরশোর রোডে মিছিল আটকাতে পুলিস লাঠিচার্জ করে। নামানো হয় RAFও। পুলিসকে লক্ষ্য করে ছোড়া ইটে মাথা ফেটে যায় এক পুলিসকর্মীর। পরিস্থিতি সামলাতে কাঁদানে গ্যাসের শ্যেল ফাটায় পুলিস। খিদিরপুরে সুজন চক্রবর্তীর নেতৃত্বে বামেদের মিছিল পিটিএস মোড়ে আটকে দেয় পুলিস। ব্যারিকেড ভাঙার চেষ্টা হলে পুলিসের সঙ্গে ধস্তাধস্তি শুরু হয় বিক্ষোভকারীদের। হাওড়ার বেলেপোলে পুলিসের গাড়ি ও জল কামান ভাঙচুর করে বিক্ষোভকারীরা।